56 
V. Ms fr. 911 fol. 253" (Ms 'fr. 455 fol. 59. — Ms fr. 1834 fol. 92r. — Vgl. u. 
T. S. 9o, 
Pierre Alphons raconte d'un seigneur qui fist une ordonnance en son chastel que tous ceulx 
qui enteroient ou chastel s'ilz avoient aucune deffaulte sur leur corps ilz paieroient ung denier, et 
donna ce droit a son portier. Advint ung jour qu'il y entra ung bochu, qui estoit moult bien 
enmentellé. Le portier luy demanda ung denier pour celle boche. Cil respondit rudement qu'il n'en 
payeroit ia denier. Le portier en fut mal content et luy tollit son chapperon et trouua qu'il estoit 
tigneux, sy luy dist qu'il payeroit deux deniers. Tant monterent les parolles qu'ilz prindrent l'un 
lautre a bras. Mais le bossu cheut dessoubz, et trouua le portier que! cil qui estoit bochu et tig- 
neux n’auoit q'un oeul et si estoit rongneux et desrompu, et voulsist ou non il luy fist payer cinq 
deniers pour ces cinq deffaultes, et il eust estó quite pour ung s'il l’eust voulentiers payé.? Ainsi 
a cest exemple se nous ne payons a Dieu ligierement ce que nous luy devons, e'est assavoir que 
nous confessons si tost comme nous avons peché et nous attendons longuement, ung peché actrait 
lautre, et ainsi de l'un en l'autre nous serons trouuez deffaillans en tant de manieres que a peu 
nous en sarons nous aquiter. 
! 435: quil nauoit. — ? 435: quite au premier sil eust voulu payer pour ung denier. 
